S-460/2011

Mál þetta, sem dómtekið var 9. júní 2011, er höfðað með ákæru útgefinni af lögreglustjóranum á höfuðborgarsvæðinu 5. apríl 2011 á hendur H-kk-þgf V-kk-þgf S-kk-þgf, […], Skúlaskeiði 8, Hafnarfirði, „fyrir eftirtalin brot:

I. (007-2010-42066)

Fyrir þjófnað, með því að hafa aðfaranótt þriðjudagsins 30. júní 2010 brotist inn í skrifstofuhúsnæði við Hellisgötu 16 í Hafnarfirði, með því að brjóta rúðu í hurð með steini, og stolið skjávarpa að verðmæti um 100.000 krónur.

Þetta telst varða við 244. gr. almennra hegningarlaga nr. 19/1940.

II. (007-2010-41444)

Fyrir fíkniefnalagabrot, með því að hafa sunnudaginn 27. júní 2010, við Gjótuhraun 6 í Hafnarfirði, haft í vörslum sínum 4,36 g af amfetamíni sem lögregla fann við leit.

Þetta telst varða við 2. gr., sbr. 5. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

III. (007-2010-39212)

Fyrir þjófnað, með því að hafa miðvikudaginn 16. júní 2010, í verslun Krónunnar, Reykjavíkurvegi 50 í Hafnarfirði, stolið matvörum að samtals verðmæti 6.077 krónur, með því að setja vörurnar í körfu og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

IV. (007-2010-25376)

Fyrir þjófnað, með því að hafa laugardaginn 24. apríl 2010, í verslun 10-11, Fjarðargötu 13-15 í Hafnarfirði, stolið fimm kleinuhringjum, samtals verðmæti 495 krónur, með því að ganga út úr versluninni án þess að greiða fyrir vörurnar.

Þetta telst varða við 244. gr. almennra hegningarlaga nr. 19/1940.

V. (007-2010-2813)

Fyrir þjófnað, með því að hafa mánudaginn 11. janúar, í húsnæði Menntaskólans í Kópavogi, Digranesvegi 51 í Kópavogi, stolið fartölvu af gerðinni Mitac og reiknivél, samtals að verðmæti um 80.000 krónur.

Þetta telst varða við 244. gr. almennra hegningarlaga nr. 19/1940.

VI. (007-2009-79553)

Fyrir þjófnað, með því að hafa föstudaginn 18. desember 2009, í félagi við annan mann, í húsnæði Landspítalans, Fossvogi í Reykjavík, stolið seðlaskiptikassa, með því að rífa hann af vegg og kasta út um glugga á 2. hæð.

Þetta telst varða við 244. gr. almennra hegningarlaga nr. 19/1940.

VII. (007-2009-79159)

Fyrir þjófnað, með því að hafa miðvikudaginn 16. desember 2009 brotist inn í einbýlishúsið að Austurgötu 25 í Hafnarfirði, með því að brjóta rúðu á vesturhlið hússins með gangstéttarhellu og stolið þaðan tveimur fartölvum af gerðinni Dell.

Þetta telst varða við 244. gr. almennra hegningarlaga nr. 19/1940.

Í málinu gerir L-kk-nf K-kk-nf, kt. 030169-3369, þá kröfu að ákærða verði gert að greiða honum skaðabætur að upphæð 35.000 krónur ásamt vöxtum skv. 8. gr. vaxtalaga nr. 38/2001 frá 20. desember 2009, en síðan með dráttarvöxtum skv. 9. gr., sbr. 1. mgr. 6. gr. vaxtalaga.

VIII. (007-2009-74629)

Fyrir umferðarlagabrot, með því að hafa fimmtudaginn 26. nóvember 2009 ekið bifreiðinni NK-840, án þess að hafa endurnýjað ökuréttindi og óhæfur um að stjórna henni örugglega vegna áhrifa ávana- og fíkniefna (tetrahýdrókannabínólsýra í þvagi), suður Reykjanesbraut við Álftanesveg í Garðabæ.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, með áorðnum breytingum.

IX. (007-2009-65946)

Fyrir þjófnað, með því að hafa fimmtudaginn 22. október 2009, í verslun ÁTVR, Kringlunni í Reykjavík, stolið áfengispela að verðmæti 3.100 krónur, með því að stinga pelanum inn á sig og ganga út úr versluninni án þess að greiða fyrir hann.

Þetta telst varða við 244. gr. almennra hegningarlaga nr. 19/1940.

Í málinu gerir D-kk-nf G-kk-nf, f.h. vínbúðar ÁTVR Kringlunni, þá kröfu að ákærða verði gert að greiða honum skaðabætur að upphæð 3.100 krónur ásamt vöxtum skv. 8. gr. vaxtalaga nr. 38/2001 frá 22. október 2009, en síðan með dráttarvöxtum skv. 9. gr., sbr. 1. mgr. 6. gr. vaxtalaga.

X. (007-2009-63710)

Fyrir nytjastuld, með því að hafa aðfaranótt miðvikudagsins 14. október 2009 heimildarlaust tekið bifreiðina UV-456, til eigin nota, þar sem hún stóð við bensínstöð N1, Lækjargötu í Hafnarfirði, og ekið norður Reykjanesbraut að Hafnarfjarðarvegi, Hafnarfjarðarveg til Kópavogs og norður Kringlumýrarbraut uns lögregla stöðvaði aksturinn á aðrein við Bústaðaveg í Reykjavík.

Þetta telst varða við 1. mgr. 259. gr. almennra hegningarlaga nr. 19/1940.

XI. (007-2009-63710)

Fyrir umferðarlagabrot, með því að hafa aðfaranótt miðvikudagsins 14. október 2009 ekið bifreiðinni UV-456, án þess að hafa endurnýjað ökuréttindi og óhæfur um að stjórna henni örugglega vegna áhrifa ávana- og fíkniefna (Amfetamín í blóði mældist 140 ng/ml.), norður Reykjanesbraut að Hafnarfjarðarvegi, Hafnarfjarðarveg til Kópavogs og norður Kringlumýrarbraut uns lögregla stöðvaði aksturinn á aðrein við Bústaðaveg í Reykjavík.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, með áorðnum breytingum.“

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að gerð verði upptæk 4,36 g af amfetamíni, skv. 6. mgr. 5. gr. laga nr. 65/1974, sem hald var lagt á.

Ákærði krefst vægustu refsingar er lög leyfa. Hann hefur samþykkt fyrirliggjandi bótakröfur. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1989. Samkvæmt sakavottorði ákærða var hann dæmdur hinn 9. október 2007 til að greiða 70.000 króna sekt fyrir brot gegn 1. og 2. mgr. 45. gr. a og 1. mgr. 48. gr. umferðarlaga (fyrir að hafa ekki ökuskírteini meðferðis). Ákærði hefur skýlaust játað brot sín og er það virt honum til refsilækkunar. Fíkniefnalagabrot ákærða er smávægilegt og einnig var um smáræði að tefla í sumum þjófnaðarbrotum ákærða. Í öðrum tilvikum var um töluverð verðmæti að ræða og innbrot í heimahús. Eru þau brot virt ákærða til refsiþyngingar. Að öllu þessu virtu og með hliðsjón af 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuði, sem bundin verður skilorði eins og nánar greinir í dómsorði. Jafnframt skal ákærði sviptur ökurétti í tvö ár frá birtingu dóms þessa að telja.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 4,36 g af amfetamíni, sem lögregla lagði hald á.

Ákærði hefur samþykkt skaðabótakröfur sem gerðar eru í ákæru. Dráttarvextir vegna kröfu L-kk-ef K-kk-ef skulu reiknast frá 17. janúar 2010 þegar liðinn var mánuður frá birtingu kröfunnar fyrir ákærða hjá lögreglu, sbr. 9. gr. laga um vexti og verðtryggingu nr. 38/2001. Dráttarvextir vegna kröfu ÁTVR í Kringlunni skulu reiknast frá 18. maí 2011, þegar liðinn var mánuður frá birtingu kröfunnar með fyrirkalli í málinu.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirlitum um sakarkostnað er um að ræða kostnað vegna blóðtökuvottorða og matsgerða, samtals 213.863 krónur. Þóknun verjanda ákærða þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-kk-nf V-kk-nf S-kk-nf, sæti fangelsi í sex mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dóms þessa að telja.

Ákærði sæti upptöku á 4,36 g af amfetamíni.

Ákærði greiði L-kk-þgf K-kk-þgf 35.000 krónur ásamt vöxtum samkvæmt 8. gr. laga nr. 38/2001, um vexti og verðtryggingu, frá 20. desember 2009 til 17. janúar 2010, en síðan með dráttarvöxtum samkvæmt 9. gr., sbr. 1. mgr. 6. gr., sömu laga.

Ákærði greiði vínbúð ÁTVR Kringlunni 3.100 krónur ásamt vöxtum samkvæmt 8. gr. laga nr. 38/2001 frá 22. október 2009 til 18. maí 2011, en síðan með dráttarvöxtum samkvæmt 9. gr., sbr. 1. mgr. 6. gr., sömu laga.

Ákærði greiði 291.297 krónur í sakarkostnað, þar með talda þóknun skipaðs verjanda síns, H-kvk-ef H-kvk-ef H-kvk-ef héraðsdómslögmanns, að fjárhæð 77.434 krónur.

S-kvk-nf B-kvk-nf